text: Historisk stort underskud
  10 april 2010 kl. 14.57
  Sydjyllands energiselskab, Syd Energi, kom ud af 2009 med et historisk stort underskud på 900 millioner kroner.
  En del af underskuddet skyldes at værdien af fibernettet er blevet nedskrevet med en fjerdedel, men den administrerende direktør Niels Duedahl ser trods alt optimistisk på fremtiden,
  - Gennembruddet for fibernettet er lige på trapperne, og så er Syd Energi allerede med helt i front, mener han.
  Bestyrelsens kommentar til årets regnskab lyder: »Ikke tilfredsstillende«, alligevel er årsregnskabet blevet godkendt af Syd Energis bestyrelse og er nu indstillet til godkendelse i Repræsentantskabet den 27. april. 
  Syd Energi omsatte samlet for 2.4 milliarder kroner i 2009, hvilket er 600 millioner kroner mindre end i 2008.
  